CELEX: 22009D0099
Language: el
Date: 2009-09-25 00:00:00
Title: Απόφαση της Μεικτής Επιτροπής του ΕΟΧ αριθ. 99/2009, της 25ης Σεπτεμβρίου 2009 , για την τροποποίηση του παραρτήματος XIII (Μεταφορές) της συμφωνίας για τον ΕΟΧ

19.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 304/14
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 99/2009
   της 25ης Σεπτεμβρίου 2009
   για την τροποποίηση του παραρτήματος XIII (Μεταφορές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XIII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 85/2009 της 3ης Ιουλίου 2009 (1).
            
         
               (2)
            
            
               Η απόφαση της Μεικτής Επιτροπής του ΕΟΧ της 29ης Μαΐου 2009 (2) ενσωμάτωσε στη συμφωνία τον κανονισμό (ΕΚ) αριθ. 300/2008 του Ευρωπαϊκού Κοινοβουλίου και του Συμβουλίου (3) και διέγραψε από τη συμφωνία τον κανονισμό (ΕΚ) αριθ. 2320/2002 του Ευρωπαϊκού Κοινοβουλίου και του Συμβουλίου (4).
            
         
               (3)
            
            
               Ο κανονισμός (ΕΚ) αριθ. 2320/2002 πρέπει να συνεχίσει να εφαρμόζεται στο πλαίσιο της συμφωνίας έως την ημερομηνία θέσης σε ισχύ της τελευταίας των αποφάσεων της Μεικτής Επιτροπής του ΕΟΧ οι οποίες ενσωματώνουν στη συμφωνία τα μέτρα που απαιτούνται για την εφαρμογή του κανονισμού (ΕΚ) αριθ. 300/2008.
            
         
               (4)
            
            
               Ο κανονισμός (ΕΚ) αριθ. 2320/2002 πρέπει, επομένως, να ενσωματωθεί εκ νέου στη συμφωνία με μία συγκεκριμένη προσαρμογή.
            
         
               (5)
            
            
               Ο κανονισμός (ΕΚ) αριθ. 2320/2002 διαγράφεται από τη συμφωνία με ισχύ από την ημερομηνία θέσης σε ισχύ της τελευταίας των αποφάσεων της Μεικτής Επιτροπής του ΕΟΧ οι οποίες ενσωματώνουν στη συμφωνία τα μέτρα που απαιτούνται για την εφαρμογή του κανονισμού (ΕΚ) αριθ. 300/2008.
            
         
               (6)
            
            
               Θα πρέπει να προστεθεί κείμενο προσαρμογής σε σχέση με τον κανονισμό (ΕΚ) αριθ. 300/2008 για τη σύναψη μνημονίου συμφωνίας με τη Διεθνή Οργάνωση Πολιτικής Αεροπορίας όσον αφορά τους ελέγχους,
            
         ΑΠΟΦΑΣΙΖΕΙ:
   Άρθρο 1
   Το παράρτημα XIII της συμφωνίας τροποποιείται ως εξής:
   
               1)
            
            
               Το κείμενο του σημείου 66η [κανονισμός (ΕΚ) αριθ. 300/2008 του Ευρωπαϊκού Κοινοβουλίου και του Συμβουλίου] τροποποιείται ως εξής:
               
                           i)
                        
                        
                           οι προσαρμογές β), γ) και δ) επαναριθμούνται ως γ), δ) και ε)·
                        
                     
                           ii)
                        
                        
                           μετά την προσαρμογή α) παρεμβάλλεται η ακόλουθη προσαρμογή:
                           
                                       «β)
                                    
                                    
                                       Το άρθρο 8 δεν εφαρμόζεται όσον αφορά τα κράτη ΕΖΕΣ.
                                       Εάν η Επιτροπή, βάσει του άρθρου 8, συνάψει με τη Διεθνή Οργάνωση Πολιτικής Αεροπορίας (ΔΟΠΑ) μνημόνιο συμφωνίας όσον αφορά τους ελέγχους, τα κράτη της ΕΖΕΣ θα καταβάλουν προσπάθειες για να συνάψουν με τη ΔΟΠΑ μνημόνιο συμφωνίας αντίστοιχο με αυτό της Επιτροπής.».
                                    
                                 
                     
         
               2)
            
            
               Μετά το σημείο 66ηα [κανονισμός (ΕΚ) αριθ. 272/2009 της Επιτροπής] παρεμβάλλεται το ακόλουθο σημείο:
               
                           «66ηβ.
                        
                        
                           
                              32002 R 2320: Κανονισμός (ΕΚ) αριθ. 2320/2002 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2002, για τη θέσπιση κοινών κανόνων στο πεδίο της ασφάλειας της πολιτικής αεροπορίας (ΕΕ L 355 της 30.12.2002, σ. 1), όπως τροποποιήθηκε με:
                           
                                       —
                                    
                                    
                                       
                                          32004 R 0849: Κανονισμός (ΕΚ) αριθ. 849/2004/ΕΚ του Ευρωπαϊκού Κοινοβουλίου και του Συμβουλίου της 29ης Απριλίου 2004 (ΕΕ L 158 της 30.4.2004, σ. 1), όπως διορθώθηκε με την ΕΕ L 229 της 29.6.2004, σ. 3.
                                       Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                                       
                                                   α)
                                                
                                                
                                                   τα μέτρα που θεσπίζει ο κανονισμός δεν εφαρμόζονται στις αερομεταφορές εσωτερικού στους αερολιμένες στο έδαφος της Ισλανδίας·
                                                
                                             
                                                   β)
                                                
                                                
                                                   τα μέτρα που θεσπίζει ο κανονισμός δεν εφαρμόζονται στην υφιστάμενη υποδομή πολιτικής αεροπορίας στο έδαφος του Λιχτενστάιν·
                                                
                                             
                                                   γ)
                                                
                                                
                                                   ο παρών κανονισμός εφαρμόζεται έως την ημερομηνία θέσης σε ισχύ της τελευταίας των αποφάσεων της Μεικτής Επιτροπής του ΕΟΧ οι οποίες ενσωματώνουν στη συμφωνία τα μέτρα που απαιτούνται για την εφαρμογή του κανονισμού (ΕΚ) αριθ. 300/2008.»
                                                
                                             
                                 
                     
         
               3)
            
            
               Το κείμενο του σημείου 66ηβ [κανονισμός (ΕΚ) αριθ. 2320/2002 του Ευρωπαϊκού Κοινοβουλίου και του Συμβουλίου] διαγράφεται από τη συμφωνία με ισχύ από την ημερομηνία θέσης σε ισχύ της τελευταίας των αποφάσεων της Μεικτής Επιτροπής του ΕΟΧ οι οποίες ενσωματώνουν στη συμφωνία τα μέτρα που απαιτούνται για την εφαρμογή του κανονισμού (ΕΚ) αριθ. 300/2008.
            
         Άρθρο 2
   Η παρούσα απόφαση αρχίζει να ισχύει στις 26 Σεπτεμβρίου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις τις οποίες προβλέπει το άρθρο 103 παράγραφος 1 της συμφωνίας, ή κατά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 69/2009 της 29ης Μαΐου 2009 (5) ανάλογα με το ποια ημερομηνία είναι μεταγενέστερη.
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 25 Σεπτεμβρίου 2009.
      
         
            Για τη Μεικτή Επιτροπή του ΕΟΧ
         
         
            H Πρόεδρος
         
         Oda Helen SLETNES
         
      
   
   
      (1)  ΕΕ L 277 της 22.10.2009, σ. 37.
   
      (2)  ΕΕ L 232 της 3.9.2009, σ. 25.
   
      (3)  ΕΕ L 97 της 9.4.2008, σ. 72.
   
      (4)  ΕΕ L 355 της 30.12.2002, σ. 1.
   
      (5)  Δεν έχουν αναφερθεί συνταγματικές απαιτήσεις.